Radio Nova

Radio Nova er en norsk nærradiostasjon drevet av studenter som hadde sin første radiosending 16. mars 1982. Stasjonens programmer retter seg først og fremst mot studentmassen i Oslo og omegn. Radio Nova er en av Norges eldste lokalradioer, og Norges første radio som kom med daglige oppdaterte studentnyheter på radio og på nett.

Radio Nova hadde sitt utspring i Oslostudentenes Radioclub (OSRC), som ble grunnlagt i 1950. Radioen ble tidligere drevet på et idealistisk grunnlag der de fleste journalister og teknikere ikke mottok økonomisk kompensasjon for sitt arbeide, mens det nå er syv åremålsstillinger og om lag hundre journalister og teknikere.

Den 20. september 2017 hadde Radio Nova sin siste sending over FM-båndet i Oslo. I forkant av dette ble det bygget en egen DAB+ sender av radioens medlemmer som sendte fra taket av Chateu Neuf. Den første sendingen over DAB+ fant sted 1. desember 2013. Dette var en del av første prøvekonsensjon av DAB+ i Oslo.

I 2015 ble historien om Radio Nova samlet i boka Stjålet fra Radio Nova, av Marie Alming.

Per 2020 sendte Radio Nova 24 timer i døgnet, syv dager i uka på DAB+ i Stor-Oslo.

Radio Nova har kontorer og studioer hos Det Norske Studentersamfund, som holder til i Chateau Neuf i Oslo.

Jubileer og arrangementer
Radio Nova gikk på lufta første gang 16. mars 1982, som den første ikke-kristne lokalradioen i Oslo. I mars 2007 feiret radioen sitt 25-årsjubileum med en festival på ulike steder i Oslo.

I mars 2012 feiret Radio Nova tre tiårs virksomhet.

Hvert år arrangerer kanalen Novafest. Dette har blitt gjort helt siden 1990, og har tidligere hatt artister som The White Stripes, Turboneger, Motorpsycho, Seigmenn, KUUK, Pasha, Das Body, Casiokids, Daniel Kvammen, Thea Hjelmeland, Kakkmaddafakka, og mange fler. Fra 16. til 21. mars  2020 skulle Novafest blitt arrangert som en ukelang festival i Oslo, men festivalen måtte utsettes på grunn av norske smitteverntiltak i forbindelse med utbruddet av koronaviruset.

Historisk programprofil
Kanalen sendte per 2020 hele døgnet fordelt på 40 programposter. Innholdet omfattet blant annet debatter og magasiner om film, vitenskap, litteratur, musikk, kultur, sport og samfunnsspørsmål.

Radioens eldste program er musikkfordypningsprogrammet Sort Kanal fra 1984 og som fortsatt sendes hver mandag. Sort Kanal er dermed det eldste programmet på nærradio som er på lufta, og det eldste musikkprogrammet i Norge nest etter Ønskekonserten.

En konstant faktor er kulturmagasinet Skumma Kultur, som blir sendt hver hverdag fra klokka 9 til 10. Et annen profilert program er Studentnyhetene med debattprogrammet Emneknaggen og aktualitetsmagasinet Nyhetsfredag.

 Programmer på Radio Nova 
 Baklengs inn i Lånekassa
Bra Trommis – et ukentlig musikkprogram som sender mandager kl 1900. I 2019 feiret programmet 20 år på lufta.
Électronique
Emneknaggen – debattprogram for studenter
Eventyrtimen
Frokost – daglig morgenprogram kl 07–09
Guttas stemning
Jazzer om Klassisk
Kvegpels – per 2023 har programmet holdt på i over 25 år med brødrene Kristopher Schau og Alexander Schau som programledere
Kurator
Landsforeningen
Lobbyen
Lyden av Kerbs
Midnight Magic
Nova FK
Nova Nedstrippa
Nova Noir
Opplysningen 99,3
Radiotjenesten – nyhetssatire med første sending i september 2006 
Ruba K.P.Ø
Rushtid – sendes mandag–torsdag kl 15-17
Skumma Kultur - Daglig kulturprogram kl 09-10
Snakker ikke Norsk – program av og for utvekslingsstudenter
Snålt Snop og Spill
Sort Kanal
Sorgenfri
Spillmatic
Studentnyhetene
Tekstbehandlingsprogrammet
Umami
Vitenselskapet
 XO Hip Hop

 Tidligere programmer på Radio Nova 
Oslo Reggae Show
Skallebank
Et Eget Rom – siste sending mai 2021
Nova Amor
Vi lager humor
Goodshit Radio – siste sending 2018
Funkiga Timmen – siste sending 2019
The O & Jo Show – siste sending 2013

 Medarbeidere 

 I dag 
Radio Nova har i dag 7 åremålstillinger: daglig leder, ansvarlig redaktør, teknisk sjef, fagsjef, nyhetsredaktør, musikkredaktør og ansvarlig for sosiale medier. 

 Tidligere medarbeidere 
Kanalen er kjent for å være et springbrett for unge studenter som senere har fått et navn som journalister og aktører i samfunns- og kulturlivet. Blant kanalens tidligere programskapere er:

 Anne Lindmo
 Kristopher Schau
 Aleksander Schau
 Mona B. Riise
 Otto Jespersen
 Kari Slaatsveen
 Torkild Jemterud
 Hans Olav Brenner
 Harald Eia
 Anders Heger
 Charlo Halvorsen
 Vår Staude
 Siss Vik
 Erling Fossen
 Erling Dokk Holm
 John Christian Elden
 Kristin Winsents
 Kyrre Holm Johannesen
 Anne Hege Simonsen
 Runar Døving
 Fredrik Solvang 
 Ådne Feiring
 Kathinka Wang
 Tony Nordgaard

 Ansvarlig redaktør 
Redaktøren blirvalgt av Radio Novas medlemmer på allmøtet. Gjeldende praksis er at ansvarlig redaktør sitter i ett år. 

 2025–d.d.: Emma Rolfsnes Sele
 2024–2025.: Sigrid Johanne Slagstad
 2023–2024: Sander Jordbakke
 2022–2023 : Sigrid Solheim Haugen
 2021–2022.: Ina Elizabeth Sletten
 2020–2021: Robin Ingeborg Frøyen
 2019–2020: Ådne Loennechen Feiring
 2018–2019: Julie Oscar-Andersen
 2017–2018: Eline Hystad
 2016–2017: Kristina Kinne
 2015–2016: Bjørnar Haugerud
 2014–2015: Albert Alfiler
 2013–2014: Erlend Buflaten
 2012–2013: Gøte Strindler
 2011–2012: Jo Grunde Straume Gudbrands
 2010–2011: Pål Buset
 2009–2010: Kristoffer Thømt Ravneberg
 2008–2009: Anette Holth Hansen
 2007–2008: Tone Ryg
 2006–2007: Øystein Engedal
 2005–2006: Madeleine Hegge Bjørnebye
 2003–2005: Torkild Jemterud
 2002–2003: Christine Viland
 2002: Kaare Bilden
 1999–2001: Torgeir Engen
 1998–1999: Ragna Nordenborg
 1997–1998: Christer Gilje
 1996–1997: Maria Hjelle Olsen
 1995: Thor Lynneberg
 1993–1994: Lasse Jalling
 1991–1993: Rolf Johansen
 1990–1991: Lilly Fritzman
 1989: Børre Hegdal Skodvin
 1987–1989: Per Platou
 1986: Karin Johanne Wetlesen
 1985: Ole Georg Moseng
 1984–1985: Tore Tollersrud
 1984: Anders Heger
 1983: Gro Arneberg
 1981–1983: Tore Tollersrud

Samarbeid
Radio Nova samarbeider med andre norske studentradioer gjennom sammenslutningen Studentradioene i Norge (SIN).

 Referanser 

Eksterne lenker
 Radio Novas hjemmeside

Kategori:Norske nærradiostasjoner
Kategori:Norske studentradioer
Kategori:Studentforeninger ved Universitetet i Oslo
Kategori:Det Norske Studentersamfund
Kategori:Kultur i Oslo
Kategori:Organisasjoner etablert i 1950
Kategori:Radiokanaler etablert i 1982